Lydia Koidula tänav (Rakvere)

See artikkel räägib Rakvere tänavast. Samanimeliste tänavate kohta vaata artiklit Koidula tänav. Lydia Koidula tänav on tänav Rakveres Õpetaja Heinamaa linnaosas. Põhja-lõunasuunaline tänav on 475 meetrit pikk, algab põhjas Võimla tänava ristmikult, ristub Silla tänavaga ja lõpeb lõunas Vee tänava ristmikul. Aadressil Lydia Koidula 5 asub Rakvere Karmeli koguduse kirik koos ametiruumidega. Endises, praeguseks lammutatud koguduse hoones elasid lapsepõlves vennad Jaan Arder ja Ott Arder, kelle isa oli samas kirikuõpetaja Arpad Arder. Uus koguduse hoone projekteeriti ja ehitati 2019–2022 aastal. Selle vastas, aadressil Lydia Koidula 4 asub Muusika- ja Kunstikool KAUR. Supeluse pargi tiigi kohal, aadressil Lydia Koidula 24 paiknes 20. sajandi keskel kasutuses olnud, 1930. aastatel Soolikaoja baasil rajatud väliujula, mis ehitati koos eelsoojendustiikide ja puidust ujulahoonega. Välibassein avati 1937. aastal, ujulahoone avati 1938. aastal. Viimast kutsuti ka Konnakohvikuks. Tänapäeval asub endises ujulahoones (Lydia Koidula 22) pansionaat Kuldne Sügis. Tänav mõõdeti välja 19. sajandi keskel. Siis kandis see pikka aega nime Ehitaja tänav. 1931. aastal sai tänava nimeks F. R. Kreutzwaldi tänav ja 1953. aastal Lasteaia tänav. Alates 1969. aastast on see Lydia Koidula tänav. Rakvere Linnavolikogu 26. augusti 2020. aasta otsusega "Lai tänava ja Lydia Koidula tänava ruumikujude muutmine" muudeti alates 6. märtsist 2021 Laia tänava ja Lydia Koidula tänava ruumikujusid ehk pikkust. Selle tulemusel kannab Võimla tänava ja Vee tänava vahelises lõigus kulgev tänav Lydia Koidula tänava nime ja Turu platsi ja Tuleviku tänava vaheline lõik pikenes Laiaks tänavaks. Vana aadress:                      Uus aadress: L. Koidula tn 1                      Lai tn 21; L. Koidula tn 2                      Lai tn 22; L. Koidula tn 3                      Lai tn 23; L. Koidula tn 4                      Lai tn 24; L. Koidula tn 5                      Lai tn 25; L. Koidula tn 6                      Lai tn 26; L. Koidula tn 6a                    Lai tn 26b; L. Koidula tn 6b                    Lai tn 26a; L. Koidula tn 7                      Lai tn 27; L. Koidula tn 8                      Lai tn 28; L. Koidula tn 9                      Lai tn 29; L. Koidula tn 10 // 12           Lai tn 30 // 32; L. Koidula tn 12a                  Lai tn 34; L. Koidula tn 11                    Lai tn 31; L. Koidula tn 11a                  Lai tn 31a; L. Koidula tn 11b                  Lai tn 36; L. Koidula tn 13                    L. Koidula tn 3; L. Koidula tn 13a                  L. Koidula tn 3a; L. Koidula tn 14                    L. Koidula tn 4; L. Koidula tn 15                    L. Koidula tn 5; L. Koidula tn 15a                  L. Koidula tn 5a; L. Koidula tn 16 // 16a         L. Koidula tn 6 // 6a; L. Koidula tn 17                    L. Koidula tn 7; L. Koidula tn 18                    L. Koidula tn 8; L. Koidula tn 18a                  L. Koidula tn 8a; L. Koidula tn 19                    L. Koidula tn 9; L. Koidula tn 21                    L. Koidula tn 11; L. Koidula tn 22                    L. Koidula tn 12; L. Koidula tn 23                    Silla tn 12; L. Koidula tn 24                    L. Koidula tn 14; L. Koidula tn 25                    L. Koidula tn 15; L. Koidula tn 26                    L. Koidula tn 16; L. Koidula tn 26a                  L. Koidula tn 18; L. Koidula tn 27                    L. Koidula tn 17; L. Koidula tn 28                    L. Koidula tn 20; L. Koidula tn 29                    L. Koidula tn 19; L. Koidula tn 30                    L. Koidula tn 22; L. Koidula tn 30a                  L. Koidula tn 24; L. Koidula tn 31                    L. Koidula tn 21; L. Koidula tn 31a                  L. Koidula tn 21a; L. Koidula tn 33                    L. Koidula tn 23; L. Koidula tn 35                    L. Koidula tn 25; L. Koidula tn 37                    L. Koidula tn 27; L. Koidula tn 39                    L. Koidula tn 29; L. Koidula tn 41                    L. Koidula tn 31; L. Koidula tn 43                    L. Koidula tn 33; L. Koidula tänav L1              Lai tänav L2; L. Koidula tänav L3              L. Koidula tänav L1 L. Koidula tänav T2              L. Koidula tänav L2 Linnaosad(vaadatud 05. detsembril 2017) ÕPETAJA HEINAMAAL asus linna ainus ujula, Virumaa Teataja, nr. 120, 21 juuni 2014 Odette Kirss. "Jalutaja teejuht", Tallinn, Solnessi Arhitektuurikirjastus, 2007. Lai tänava ja Lydia Koidula tänava ruumikujude muutmine. Rakvere Linnavolikogu otsus, Rakvere linna veebisait. Jõustusid Lydia Koidula tänava aadressimuudatused. Rakvere linna veebisait, 9. märts 2021. Uue hoone ehitus. Virumaa Teataja, 4. aprill 2019. Koidula tänava muudatus. Virumaa Teataja, 25. august 2020